0262.xml
ایشین گیمز ویمنز کرکٹ، چین اور سری لنکا نے سیمی فائنل کیلئے کوالیفائی کر لیا
انچیون ۔ 23 ستمبر (اے پی پی) ایشین گیمز خواتین کرکٹ مقابلوں میں چین نے جاپان اور سری لنکا نے ہانگ کانگ کو شکست دے کر سیمی فائنل کیلئے کوالیفائی کر لیا۔ تفصیلات کے مطابق جنوبی کوریا میں جاری ایشین گیمز کرکٹ مقابلوں میں گزشتہ روز کھیلے گئے پہلے کوارٹر فائنل میں چین نے جاپان کو 7 وکٹوں سے ہرا دیا۔ جاپانی ٹیم نے پہلے بیٹنگ کرتے ہوئے مقررہ 20 اوورز میں 7 وکٹوں کے نقصان پر 71 رنز بنائے۔ چی ہیرو 25 رنز کے ساتھ ٹاپ سکورر رہیں۔ جواب میں چینی خواتین ٹیم نے ہدف 18.4 اوورز میں 3 وکٹوں کے نقصان پر حاصل کر لیا۔ زینگ می نے 23 رنز کی عمدہ اننگز کھیلی۔ ایونٹ کے دوسرے کوارٹر فائنل میں سری لنکا ویمن نے ہانگ کانگ کو 82 رنز کے واضح مارجن سے شکست دے دی۔ سری لنکا نے پہلے بیٹنگ کرتے ہوئے مقررہ 20 اوورز میں 5 وکٹوں کے نقصان پر 149 رنز بنائے۔ مادھوشانی 43 اور چماری 33 رنز کے ساتھ نمایاں رہیں۔ ہانگ کانگ کی ٹیم مطلوبہ ہدف حاصل کرنے میں ناکام رہی اور پوری ٹیم 17.2 اوورز میں 67 رنز بناکر آؤٹ ہوگئی۔ کینو گل 16 رنز کے ساتھ ٹاپ سکورر رہیں۔ سری لنکا کی طرف سے شاشکلا سری وردنے نے چار کھلاڑیوں کو آؤٹ کیا
APP
23.09.14
0262p.xml
ایشین خواتین کرکٹ : چین سری لنکا کی سیمی فائنل میں رسائی پاکستان آج کوارٹر فائنل میں تھائی لینڈ کے مد مقابل ،بنگلہ دیش اور نیپال کا جوڑ پڑیگا
انچیون(سپورٹس ڈیسک) ایشین گیمز کے خواتین کرکٹ مقابلوں میں چین نے جاپان کے سات وکٹوں سے اور سری لنکا نے ہانک کانگ کو82 رنز سے ہرا کر سیمی فائنل مرحلے میں قدم رکھ دیا ۔پہلے کوارٹر فائنل میں چہیرو ساکاموٹو کے ناقابل شکست25 رنز کی بدولت جاپان نے سات وکٹوں کے نقصان پر71 رنز بنائے ۔چین نے جوابی اننگز میں مطلوبہ ہدف تین وکٹیں گنوا ک حاصل کر لیا جس میں ایکسٹرا کے24 رنز ٹاپ سکور رہا جبکہ زینگ می نے23 رنز بنائے۔دوسرے کوارٹر فائنل میں سری لنکا نے ٹاس جیت کر پہلے بیٹنگ کرتے ہوئے پانچ وکٹوں پر149 رنز بنا ڈالے ۔لاسانتھی مدوشانی نے43 رنز کئے۔ہانک کانگ کی ٹیم18 ویں اوور میں صرف 67رنز پر ڈھیر ہو گئی۔آج ایونٹ کے آخری دو کوارٹر فائنل میچ کھیلے جائیں گے جس مین ایونٹ کے دفائی چیمپئن پاکستانی ٹیم تھائی لینڈ کا مقابلہ کرے گیجبکہ بنگلہ دیش کا مقابلہ نیپال سے ہو گا ۔
daily_dunya
24.09.14